Udruženje ENECA raspisuje:

# Javni poziv

**za učešće u programu podrške razvoju poslovanja**

**prehrambenog sektora u Nišu**

**I . Osnovne informacije o pozivu**

Javni poziv je sastavni deo projekta „**Održiva poljoprivredno-prehrambena proizvodnja u ulozi ruralnog razvoja**” koji sprovodi organizacija ENECA i deo je šireg projekta „Platforma za odgovorno upravljanje javnim finansijama" koji sprovodi Program Ujedinjenih nacija za razvoj (UNDP), a finansira Vlada Švedske.

Cilj projekta je doprinos ekonomskom i privrednom razvoju poljoprivrednih proizvođača i prerađivača voća i povrća u ruralnim područjima grada Niša, kroz sveobuhvatni pristup koji je zasnovan na revitalizaciji ruralnih područja u cilju smanjenja nejednakosti između urbanog i ruralnog područja,principima zaštite životne sredine i primene poslovnih modela cirkularne ekonomije.

**II. Šta program omogućava**

Konkursom će biti odabrano 10 (deset) proizvođača hrane, pre svega iz sektora proizvodnje i prerade voća, povrća i šumskih plodova, koji će uzeti učešće u aktivnostima prilagođenim individualnim potrebama svakog korisnika.

Odabranim korisnicima biće pružena podrška u vidu:

* treninga iz oblasti tehnologije proizvodnje i prerade voća i povrća,
* mentorske podrške
* posete oglednim dobrima
* učešća na promotivno-prodajnom događaju
* sertifikacije i sertifikacija bezbednosti hrane/organske proizvodnje/sistema menadžmenta kvaliteta za dva korisnika programa\*
* unapređenje vizuelanog indentiteta dva korisnika projekta kroz dizajn ili redizajn etikete ili amabalaže proizvoda\*.

*\*Korisnici koji će dobiti dodatnu podršku u vidu sertifikacije / unapređenja vizuelnog identiteta biće odarani u toku realizacije projekta, u skladu sa postavljenim kriterijumima koji se odnose na tehničku opremljenost, ispunjene infrastrukturne preduslove za implementaciju standarda / kapaciteta proizvodnje i potencijal rasta.*

**III. Ko može da se prijavi**

Za program podrške mogu da se prijave:

* Privredni subjekti koji su registrovani na teritoriji Grada Niša (privredno društvo, preduzetnik ili zadruga) koji se bave primarnom poljoprivrednom proizvodnjom i preradom voća i povrća
* Komercijalna i nekomercijalna poljoprivredna domaćinstva koja su registrovana na teritoriji Grada Niša i koja se bave primarnom poljoprivrednom proizvodnjom i preradom voća i povrća

**IV. Obaveze korisnika koji budu podržani:**

Aktivno učestvovanje u realizaciji projektnih aktivnosti, i da najmanje jedan zaposleni prisustvuje projektnim aktivnostima.

**V**. **Obavezna konkursna dokumentacija:**

1. Prijavni formular
2. Kopija rešenja iz APR-a za privredne subjekte ili potvrda rešenja o aktivnom statusu za poljoprivredna gazdinstva

**VI. Način dostavljanja prijava**

Konkurs je otvoren do 11. decembra 2020. godine do 16 časova. Prijave pristigle nakon ovog vremena neće biti uzete u razmatranje.

Smernice za podnošenje prijava, kao i prijavni formular mogu se preuzeti sa sajta [www.eneca.org.rs](http://www.eneca.org.rs), dok sva pitanja u vezi sa procedurom prijavljivanja na konkurs možete postaviti na broj telefona 062/528-228 radnim danima od 10 do 14 časova.

Popunjene prijavne formulare treba poslati isključivo elektronskim putem u PDF formatu (potpisana, pečatirana i skenirana) do **11. decembra 2020.godine** na el. adresu:

**prijava@eneca.org.rs**

(U subject-u mejla navesti Prijavni formular – Naziv firme/ime nosioca p. gazdinstva)

*Prijave poslate na bilo koji drugi način (npr. faksom ili poštom) neće biti uzete u razmatranje. Podnosilac prijave ne može da podnese više od jedne prijave predloga poslovne ideje. Nepotpuni prijavni formulari i formulari poslati nakon roka za prijavu neće se uzimati u obzir.*